เราควรลงทุนอะไรระหว่างหุ้นและกองทุน
ไม่สามารถบอกได้ว่า ควรใน หุ้น หรือกองทุน เนื่องจากมีข้อดี ข้อเสียแตกต่างกัน แล้วแต่บุคคล

หุ้น คือ การที่เราเข้าไปลงทุนในกิจการนั้นโดยตรง และร่วมเป็นเจ้าของของกิจการหรือบริษัทดังกล่าว ถ้าบริษัทเติบโตและมีกำไร เราก็จะมีโอกาสได้กำไรด้วย โดยกำไรอาจจะมาในรูป แบบของการปันผล หรือการขายหุ้นในราคาที่สูงกว่าราคาทุนของเรา
   - เหมาะกับนักลงทุนที่รับความเสี่ยงได้สูง
   - เหมาะกับคนมีเวลาศึกษาเรื่องของการลงทุน

กองทุน คือ การที่ผู้จัดการกองทุนที่มีความเชี่ยวชาญการด้านบริหารเงิน นำเงินของนักลงทุนมารวมกันเป็นเงินก้อนใหญ่ เข้าไปลงทุนในกิจการ หรือสินทรัพย์ต่าง ๆ ตามนโยบายของแต่ละกองทุน เพื่อให้เกิดกำไรและผลตอบแทน
   - เหมาะกับนักลงทุนที่รับความเสี่ยงได้ทุกระดับ เนื่องจากมีหลากหลายสินทรัพย์ให้เลือกลงทุนตามระดับความเสี่ยงที่ยอมรับได้
   - เหมาะกับคนไม่ค่อยมีเวลา มืออาชีพคอยบริหารจัดการลงทุนให้

ลงทุนในกองทุนมีความเสี่ยงน้อยกว่าหุ้น เนื่องจากมีระดับความเสี่ยงให้เลือกหลากหลายตั้งแต่ต่ำ กลาง สูง ตามแต่นโยบายการลงทุน แต่ถ้ามีประสบการณ์ในตลาดลงทุนระดับหนึ่ง การลงทุนในหุ้นก็อาจสร้างผลตอบแทนได้มากกว่า ตรงกันข้าม ถ้าประสบการณ์น้อย การลงทุนในกองทุนที่มีผู้เชี่ยวชาญจัดการบริหารให้ อาจเป็นทางเลือกที่ดีกว่า อีกทั้งบางกองทุนยังสามารถใช้ลดหย่อนภาษีได้

สุดท้ายนี้ ไม่ว่าคุณจะตัดสินใจลงทุนกับอะไรเราอยากฝากไว้ว่าทุกการลงทุนมีความเสี่ยง แต่เราจะเผชิญกับความเสี่ยงที่ยิ่งกว่าหากเราเลือกการลงทุนที่ไม่เหมาะสมกับความเสี่ยงที่ยอมรับได้ของตัวเราเอง
ความรู้ทางการเงิน